Σύντομο βιογραφικό σημείωμα

Η Δρ Δρ Βασιλική Βασιλείου Μαυροσκά υπηρετεί ως Αναπληρώτρια Καθηγήτρια της Ανώτατης Εκκλησιαστικής Ακαδημίας το γνωστικό αντικείμενο της Δογματικής. Είναι διδάκτωρ Θεολογίας του Τμήματος Ποιμαντικής και Κοινωνικής Θεολογίας του Αριστοτελείου Πανεπιστημίου Θεσσαλονίκης και διδάκτωρ Φιλοσοφίας του Ινστιτούτου Ιστορίας Τέχνης της Φιλοσοφικής Σχολής του Πανεπιστημίου Goethe της Φρανκφούρτης Γερμανίας. Το Μεταπτυχιακό της Δίπλωμα στη Χριστιανική Αρχαιολογία και Τέχνη και το Πτυχίο Θεολογίας τα έλαβε στο Τμήμα Ποιμαντικής και Κοινωνικής Θεολογίας του ΑΠΘ. Κάτοχος επίσης δύο μεταδιδακτορικών διπλωμάτων (Post Doc) με υποτροφία του Ιδρύματος Κρατικών Υποτροφιών και με Αριστεία του Α.Π.Θ. και γνώστης της Αγγλικής και της Γερμανικής γλώσσας και εν μέρει της Γαλλικής. Η τελευταία της μονογραφία κυκλοφορεί με τον τίτλο, *Ανθρωπολογική Γνωσιολογία Αρχέγονης Εκκλησίας. Η περίπτωση των Απολογητών του 2ου αι.*, Εκδόσεις Μπαρμπουνάκη, Θεσσαλονίκη 2022. Αρθρογραφεί και συμμετέχει σε επιστημονικά δρώμενα σε Ελλάδα και εξωτερικό. Είναι έγγαμη με τον Σπύρο Σπυρόπουλο, με τον οποίο έχει δύο μικρά παιδιά.